text: 61-årig fundet død
  18 juli 2011 kl. 06.32
  En 61-årig mand fra Hedensted blev søndag kort før klokken 22 fundet død i sin personbil.
  En 61-årig mand døde - hvorefter han kørte galt.
  - Vi blev kaldt ud til et solouheld på Juelsmindevej ved Daugård. Manden var endt i en dyb grøft, og da vi når frem, er han død, fortæller vagtchefen hos Sydøstjyllands Politi til Vejle Amts Folkeblads netavis.
  Han tilføjer at manden ikke døde af selve uheldet. Den 61-årige havde forud for uheldet fået et ildebefindende.
  